

**ფასთა გამოკითხვა**

**დალაგება/დასუფთავების მომსახურების შესყიდვაზე**

**ივლისი, 2024 წელი**

1. **აღწერილობა:**

შპს „ალტე უნივერსიტეტის“ (ს/კ: 202192643) არსებული შენობის (მის: უნივერსიტეტის ქუჩა N2, 0177) დალაგება/დასუფთავების მომსახურების შესყიდვა ფასების ცხრილის (დანართი #1) და ლოკაციის (დანართი #2) შესაბამისად;

1. **პრეტენდენტის მიერ წარმოსადგენი დოკუმენტები:**
* კომპანიის მიმოხილვა:
* საქმიანობის მოკლე აღწერილობა, კლიენტების სია, რეკომენდაციები;
* მინიმუმ 2 (ორი) წლიანი გამოცდილება;
* კომპანიის სერთიფიკატები (ასეთის არსებობის შემთხვევაში);
* წინადადება ფასების ცხრილის **(დანართი #1)** მიხედვით;
* ინფორმაცია წარსულში ანალოგიური გამოცდილების შესახებ;
* ცნობა საგადასახადოდან დავალიანების არ არსებობის შესახებ;
* რეკვიზიტები;
* საკონტაქტო პირის მონაცემები.

***შენიშვნა:* პრეტენდენტი ვალდებულია დოკუმენტაციის წარმოდგენამდე, დეტალური ინფორმაციის მისაღებად მოახდინოს დასასუფთავებელი ობიექტების დეტალური დათვალიერება.**

1. **დამატებითი მოთხოვნები პრეტენდენტებისთვის:**
* მომსახურე კომპანიამ უნდა დანიშნოს პირი, რომელიც პასუხისმგებელი იქნება ხარისხზე და განახორციელებს, როგორც დაგეგმილ, ასევე დაუგეგმავ ვიზიტებს ხარისხის კონტროლის მიზნით (ანალოგიურ ობიექტებზე მუშაობის გამოცდილებით);
* გამოყენებული საწმენდი ქიმური და ჰიგიენური საშუალებები უნდა იყოს სერტიფიცირებული და არ იწვევდეს ადამიანის ჯანმრთელობის დაზიანებას;
* კომპანიას უნდა ჰქონდეს ბეტონის იატაკის, ხალიჩების (რბილი იატაკი), ავეჯის ზედაპირის (ქიმწმენდა), საწმენდი თანამედროვე აპარატები;
* დასუფთავების მომსახურება უნდა მოიცავდეს ჰიგიენური და ქიმიური საწმენდი საშუალებებით მომარაგებას, გარდა ხელსაწმენდი, ჰიგიენური ქაღალდის და საპნის;
1. **პრეტენდენტის წინადადების ფასი და ანგარიშსწორების პირობები:**
* წინადადების ფასის წარმოდგენა შესაძლებელია მხოლოდ ეროვნულ ვალუტაში, მომსახურების მიწოდებასთან დაკავშირებული ყველა ხარჯისა და საქართველოს კანონმდებლობით გათვალისწინებული ყველა გადასახადის გათვალისწინებით, დღგ-ს ჩათვლით;
* ხარჯები, რომლებიც წინადადების ფასში არ იქნება გათვალისწინებული, არ დაექვემდებარება ანაზღაურებას;
* დამკვეთის მიერ ანაზღაურება განხორციელდება ყოველთვიურად, მომსახურების შესაბამისი მიღება-ჩაბარების აქტის და საგადასახადო ანგარიშ-ფაქტურის წარმოდგენიდან 5 (ხუთი) სამუშაო დღის განმავლობაში;
1. **ზოგადი პირობები:**
* პრეტენდენტის მიერ მოწოდებული ყველა დოკუმენტი ან/და ინფორმაცია ხელმოწერილი და ბეჭედდასმული (ბეჭდის არსებობის შემთხვევაში) უნდა იყოს უფლებამოსილი პირის მიერ (საჭიროების შემთხვევაში წარმოდგენილი უნდა იქნას მინდობილობა);
* მოთხოვნილი ყველა დოკუმენტი წარმოდგენილ უნდა იქნეს ქართულ ენაზე; დოკუმენტების და ინფორმაციის უცხოურ ენაზე წარდგენის შემთხვევაში მათ უნდა დაერთოს ნოტარიულად დამოწმებული ქართული თარგმანი;
* გამარჯვებულ კომპანიასთან გაფორმდება 1 წლიანი მომსახურების ხელშეკრულება. ხელშეკრულების ხელმოწერაზე უარის თქმა ავტომატურად გამოიწვევს პრეტენდენტის დისკვალიფიკაციას.

|  |  |
| --- | --- |
| **საკონტაქტო ინფორმაცია:***შესყიდვების წარმომადგენელი*საკონტაქტო პირი: თათული მაღლაფერიძემის.: საქართველო, თბილისი, უნივერსიტეტის ქუჩა N2, 0177ელ. ფოსტა: t.maglaperidze@alte.edu.ge ტელ.: +995 577 285 215 |  |